ਰਿਚਰਡ ਥੈਲਰ
ਰਿਚਰਡ ਐਚ ਥੈਲਰ (/ˈθeɪlər//ˈθeɪlər/; ਜਨਮ 12 ਸਤੰਬਰ, 1945) ਇੱਕ ਅਮਰੀਕੀ ਅਰਥਸ਼ਾਸਤਰੀ ਅਤੇ ਸ਼ਿਕਾਗੋ ਬੂਥ ਸਕੂਲ ਆਫ ਬਿਜਨਸ ਯੂਨੀਵਰਸਿਟੀ ਵਿੱਚ ਰਾਲਫ਼ ਅਤੇ ਡੋਰੋਥੀ ਕੈਲਰ ਵਿਹਾਰਕ ਵਿਗਿਆਨ ਅਤੇ ਅਰਥ ਸ਼ਾਸਤਰ ਦਾ ਵਿਸ਼ੇਸ਼ ਪ੍ਰੋਫੈਸਰ ਹੈ। ਉਹ ਸ਼ਾਇਦ ਵਿਵਹਾਰਿਕ ਵਿੱਤ ਵਿੱਚ ਇੱਕ ਸਿਧਾਂਤਵਾਦੀ ਦੇ ਰੂਪ ਵਿੱਚ, ਅਤੇ ਡੈਨੀਅਲ ਕਾਹਨੇਮੈਨ ਅਤੇ ਹੋਰਾਂ ਦੇ ਸਹਿਯੋਗ ਨਾਲ ਇਸ ਖੇਤਰ ਨੂੰ ਹੋਰ ਪਰਿਭਾਸ਼ਿਤ ਕਰਨ ਸਦਕਾ ਬਿਹਤਰੀਨ ਜਾਣਿਆ ਜਾਂਦਾ ਹੈ। ਵਿਹਾਰਕ ਅਰਥ ਸ਼ਾਸਤਰ ਵਿਚ ਉਸ ਦੇ ਯੋਗਦਾਨ ਲਈ 2017 ਵਿਚ ਉਸਨੂੰ, ਆਰਥਿਕ ਵਿਗਿਆਨਾਂ ਵਿਚ ਨੋਬਲ ਮੈਮੋਰੀਅਲ ਇਨਾਮ ਨਾਲ ਸਨਮਾਨਿਆ ਗਿਆ। ਨੋਬਲ ਪੁਰਸਕਾਰ ਪ੍ਰਾਪਤ ਕਰਨ ਲਈ ਥੇਲਰ ਦੀ ਚੋਣ ਬਾਰੇ ਗੱਲ ਕਰਦੇ ਹੋਏ, ਰਾਇਲ ਸਵੀਡਿਸ਼ ਅਕੈਡਮੀ ਆਫ ਸਾਇੰਸਜ਼ ਨੇ ਕਰਨ ਦੱਸਿਆ ਕਿ ਉਸ ਦੇ "ਯੋਗਦਾਨਾਂ ਨੇ ਵਿਅਕਤੀਗਤ ਫੈਸਲੇ ਲੈਣ ਦੇ ਆਰਥਿਕ ਅਤੇ ਮਨੋਵਿਗਿਆਨਕ ਵਿਸ਼ਲੇਸ਼ਣਾਂ ਦੇ ਵਿਚਕਾਰ ਇੱਕ ਪੁੱਲ ਉਸਾਰਿਆ ਹੈ। ਉਸ ਦੀਆਂ ਅਨੁਭਵੀ ਲਭਤਾਂ ਅਤੇ ਸਿਧਾਂਤਕ ਦ੍ਰਿਸ਼ਟੀਆਂ ਦੀ ਵਿਹਾਰਕ ਅਰਥਸ਼ਾਸਤਰ ਦਾ ਨਵਾਂ ਅਤੇ ਤੇਜ਼ੀ ਨਾਲ ਵਿਸਥਾਰ ਕਰਨ ਵਾਲਾ ਖੇਤਰ ਨੂੰ ਬਣਾਉਣ ਵਿੱਚ ਮਹੱਤਵਪੂਰਨ ਭੂਮਿਕਾ ਰਹੀ ਹੈ।"